Nafarroako Parlamentuko Mahaiak, 2022ko maiatzaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak aurkeztutako galdera, Sareb-ek Nafarroan dituen 50 etxebizitzen kudeaketari buruzkoa (10-22/POR-00197).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 23an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako foru parlamentari Arantza Biurrun Urpegui andreak Legebiltzarreko Erregelamenduan ezarritakoaren babesean, honako galdera hau egiten dio Lurralde Antolamenduko, Etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

Lurralde Antolamenduko, Etxebizitzako, Paisaiako eta Proiektu Estrategikoetako kontseilariak bere gogoa iragarri du Foru Gobernuak bere gain har ditzan Sareb-ek Nafarroan dituen 50 etxebizitzen kudeaketa, alokairu eskuragarrian eskaintzeko. Horiek horrela:

Zer urrats egiten ari dira edo eginen dira eskaera hori betetzeko?

Iruñean, 2022ko maiatzaren 17an.

Foru parlamentaria: Arantza Biurrun Urpegui